**श्री सुनसरी जिल्ला अदालतमा**

**मुलुकी फौजदारी कार्यविधि संहिता, २०७४ को दफा ३२ अन्तर्गत दायर गरेको**

**अभियोग–पत्र**

**आ.व. ०८०/०८१ सालको निर्णय नम्बरः**

 सशस्त्र प्रहरी बल,नेपाल बि.ओ.पि. बसन्तपुर हरिनगर सुनसरीको च.न. १६७ मिति २०८१।०२।१९ गतेको पत्रको

**वादी**

जाहेरीले नेपाल सरकार**...................................................................................................................**

**विरुद्ध**

1. जिल्ला सुनसरी हरिनगर गाउँपालिका वडा नं. ५ बस्ने हनिफ मियाँको नाती रियाज मिया र मन्जु खातुनको छोरा

वर्ष ३७ को इसा अन्सारी (ना.प्र.न. १०३८०९/२०३८०९)..................................................................१

1. जिल्ला सिरहा साविक माडर गा.वि.स.वडा नं. ६ घर भई हाल जिल्ला मोरङ बिराटनगर महानगरपालिका वडा

 नं.४ बस्ने बुनदेल महासेठको नाती रामचन्द्र महासेठ र निरु देवि महासेठको छोरा वर्ष ३५ को पंकज कुमार महासेठ

 (ना.प्र.न. १५१०८५/१३६५७).......................................................................................................१

1. जिल्ला सुनसरी हरिनगर गाउँपालिका वडा नं. ६ बस्ने हारुन अन्सारी र कनिजा खातुनको छोरा वर्ष अं.२७ को

**प्रतिवादी**

ईरसाद अन्सारी **..........................................................................................................................१**

1. जिल्ला मोरङ धनपालथान गाउँपालिका वडा नं. १ बस्ने देवनु मण्डल र सरस्वती देवीको छोरा वर्ष ३७ को मोहन

कुमार मण्डल (ना.प्र.न. ७/७९५)**.**.....................................................................................................१

५. जिल्ला सिरहा साविक माडर गा.वि.स. वडा नं. ६ घर भई हाल जिल्ला मोरङ बिराटनगर महानगरपालिका वडा नं.

४ बस्ने बुनदेल महासेठको नाती रामचन्द्र महासेठ र निरु देवी महासेठको छोरा वर्ष २७/२८ को मनिष कुमार

 महासेठ ....................................................................................................................................१

**मुद्दाः हुण्डी सम्बन्धी कसूर ।**

**मुद्दाको संक्षिप्त तथ्यः-**

1. **बरामदी खानतलासी मुचुल्काः-**

जिल्ला सुनसरी हरिनगर गाउँपालिका वडा नं. ५ दुर्गा मन्दिर स्थित पूर्वमा हरिनगर जाने बाटो, पश्चिममा खेती ईलाका, उत्तरमा भुटाहा जाने बाटो र दक्षिणमा घुस्की जाने बाटो यति चारकिल्ला भित्र मिति २०८१।०२।१९ गते अं.२०:३० बजेको समयमा खटिएको प्रहरी टोलीले दुर्गा मन्दिरबाट हरिनगर तर्फ जादै गरेको बा १६ च ७६१३ नं. को रातो कार रोकी चेकजाँच गर्दा गाडी तथा इसा अन्सारीको साथबाट ने.रु १०००।– दरको नोट ९,७०० थान जम्मा रु. ९७,००,०००।– (सन्तानब्वे लाख), रु. ५००।–दरको नोट थान-८००को जम्मा रु.४०,००,०००।–(चालिस लाख) गरी जम्मा ने.रु. १,०१,००,०००।–(एक करोड एक लाख), बा १६ च ७६१३ नं. को कार, Samsung थान-१ (एक) कलर्स मोवाईल थान-१ (एक) समेत फेला पारी बरामद गरेको भन्ने समेत व्यहोराको चारकिल्ला सहितको बरामदी खानतलासी मुचुल्का ।

1. **प्रतिवादी इसा अन्सारीको बयानः-**

मैले स.प्र.ब.बी.ओ.पी.बसन्तपुर सुनसरीको पत्रसाथ प्राप्‍त हुन आएको बरामदी मुचुल्कामा उल्लेखित बिभिन्न दरका नेपाली नगदहरु रु.१,०१,००,०००।- (अक्षरेपी एक करोड एक लाख मात्र) देखाउँदा देखि पाएँ । उक्त नगदहरु मेरो आफ्नो नगद होईन । उक्त बरामदित नगद जि.सुनसरी, हरिनगरा-६ बस्ने हारुन अन्सारीको छोरा अं.वर्ष ३० को ईर्साद अन्सारीको हो । मिति २०८१।०२।१९ गते शनीबार म पक्राउमा परेको समयमा निज ईर्साद अन्सारी पनि मसँगै कारमा रहेका थिए । ईर्साद अन्सारी मेरो हार्डवेयर पसलमा सामान खरिद गर्न आउँदा मेरो निजसँग चिनजान भएको थियो । म पक्राउ पर्नु भन्दा करिब १ हप्ता अघि ईर्साद अन्सारीले मलाई मेरो केही नगद विराटनगर पुर्‍याउनु पर्ने छ, तपाईको कार रिजर्भ गरी मलाई विराटनगर पुर्‍याईदिनु भन्दा म पनि दिउँसोको समयमा पसलमा भीडभाड नहुने भएकोले मैले हुन्छ भनी मैले करिब ७/८ वर्ष अघि खरिद गरेको बा १६ च ७६१३ नं. को कारमा पहिलो पल्ट निज ईर्साद अन्सारीले ४० लाख जति नगद लिई मेरो कारमा चढी विराटनगर-२ मा रहेको सुनिल किराना पसलमा बस्ने पंकज कुमार महासेठलाई नगद दिई मेरै कारमा फर्किएको थियो । फेरी तेस्को २ दिनपछि ४५ लाख नगद लिई मेरो गाडी रिजर्भ गरी विराटनगर गई पंकज कुमार महासेठलाई सो नगद दिई फर्किएको हो । ईर्साद अन्सारीले तेश्रो पटक करिब ५० लाख जति नगद लिई विराटनगर जाँदै गर्दा मैले निजलाई बाटोमा यतीका धेरै नगद के-कसरी कहाँबाट लिएर आएको हो भनी सोध्दा निजले भारतको बसमतियामा बस्ने चन्चल भन्ने मानिसले मलाई उक्त नगदहरु दिएको हो । निजले भारतबाट नेपाली नगद फेला पारी नेपालमा पठाई नेपालका विभिन्न मानिसहरुको बैंक खातामा हाल्न तथा हातमा नगदै दिन पठाएको हो भनी भनेको थियो । मलाई नगद लिई विराटनगर पुगेर आएको गाडी भाडा वापत निजले रु.१०,०००।- र चिया खाजा खर्च भनी अरु थप ३/४ हजार रुपैयाँ समेत दिने गरेको थियो । यस्तैमा मिति २०८१।०२।१९ गते पनि निज ईर्साद अन्सारीले मलाई विराटनगरसम्म जाऔ भन्दा मैले हुन्छ भनी आज कति नगद छ भनी सोध्दा करिब १ करोड जति होला भनी भन्दा यत्रो रकम कहाँबाट ल्याएको भन्दा बसमतियाको चन्चलले दिएको हो विराटनगरमा मान्छेहरुलाई दिनु छ भनी भनेको थियो । नगद गाडीमा राखी म चालक बस्ने सिटमा र ईर्साद अन्सारी मेरो विपरीत पटीको अगाडीको सिटमा बसी घुस्कीबाट विराटनगरतर्फ जाने क्रममा दुर्गा मन्दिरमा पुग्दा १ जना सशस्त्र प्रहरीको युनिफर्ममा र अन्य ४/५ जना सादा पोशाकमा रहेका प्रहरीले गाडी रोकी गाडीको चेकजाँच गर्दा गाडीबाट नेपाली नगद रु.१,०१,००,०००।-(अक्षरेपी एक करोड एक लाख मात्र) फेला परेको हो । म गाडीको चाबी झिकी गाडीको डिक्की खोल्न जाँदासम्म पनि ईर्साद अन्सारी गाडिबाट बाहिर उत्रेर उभिएर हेरिरहेका थिए । डिक्कीमा नगद भेटेपछि प्रहरीले अरु पनि नगद छ की भनी गाडीको सिटमुनी लगायतका स्थानहरुमा हेर्दै थिए । सोही मौका छोपी ईर्साद अन्सारी भागी गएछन् । प्रहरीको टोलीले नेपाली नगद कार र मलाई नियन्त्रणमा लिई यस कार्यालयमा बुझाएको हो भन्ने समेत व्यहोराको प्रतिवादी इसा अन्सारीले खुलाई लेखाई दिएको बयान ।

1. **प्रतिवादी पंकज कुमार महासेठको बयानः-**

मैले प्रतिवादी ईसा अन्सारीलाई करिब २०/२२ दिन अघिदेखि चिन्दछु । प्रतिवादी ईसा अन्सारीले चलाउने गरेको गाडीमा नगद बोकी म बस्ने गरेको किराना पसलमा छोड्ने गरेको थियो । मेरो पसलमा नगद छोडेको केही समयपछि मोहन कुमार नाम गरेको मानिस आई उक्त नगद आफूसँग लिई जान्थ्यो । उक्त नगदको कारोवार म, ईशा अन्सारी, मोहन कुमार र ईर्साद अन्सारी भई गर्ने गरेको हो । नगद मकहाँ आईपुगेपछि मोहन कुमार आई नगद आफ्नो साथमा लगी कहाँ के-के गर्थे मलाई जानकारी भएन । नगद मेरो पसलमा छोडेपछि मोहन कुमार आई नगद लैजाँदा निजले प्रत्येक पटकको मलाई ३०० देखि ४०० रुपैयाँसम्म दिने गरेको थियो । यस्तो नगद राखिदिने काम मैले ४ पटकसम्म गरेको हो । मलाई यस्तो रकम गैरकानूनी होला भन्ने लागेको थियो तर मसँग उक्त रकम धेरै समयसम्म नबस्ने भएकोले मैले यस बारेमा कसैलाई भनिन/सोधिन भन्ने समेतको व्यहोराको प्रतिवादी पंकज कुमार महासेठको बयान ।

**जिल्ला सरकारी वकिल कार्यालयमा अधिकार प्राप्त अधिकारी समक्ष गरेको बयानः-**

1. **प्रतिवादी इसा अन्सारीको बयानः-**

बरामदी मुचुल्कामा उल्लेखित विभिन्न दरका नेपाली नगद रु.१,०१,००,०००।- (अक्षरेपी एक करोड एक लाख मात्र) मेरो आफ्नो नगद होईन । उक्त बरामद भएको नगद जि.सुनसरी, हरिनगर-६ बस्ने हारुन अन्सारीको छोरा अं. वर्ष ३० को ईरसाद अन्सारीको हो । मिति २०८१।०२।१९ गते शनीबार म पक्राउमा परेको समयमा निज ईरसाद अन्सारी पनि मसँगै कारमा रहेका थिए । ईरसाद अन्सारी मेरो हार्डवेयर पसलमा सामान खरिद गर्न आउँदा मेरो निजसँग चिनजान भएको थियो । म पक्राउ पर्नु भन्दा करिब १ हप्ता अघि ईरसाद अन्सारीले मलाई मेरो केही नगद विराटनगर पुर्‍याउनु पर्ने छ, तपाईको कार रिजर्भ गरी मलाई विराटनगर पुर्‍याईदिनु भन्दा म पनि दिउँसोको समयमा पसलमा भिडभाड नहुने भएकोले मैले हुन्छ भनी मैले करिब ७/८ वर्ष अघि खरिद गरेको बा १६ च ७६१३ नं. को कारमा पहिलो पल्ट निज ईरसाद अन्सारीले ४० लाख जति नगद लिई मेरो कारमा चढी विराटनगर-२ मा रहेको सुनील किराना पसलमा बस्ने पंकज कुमार महासेठलाई नगद दिई मेरै कारमा फर्किएका थियौ । फेरि त्यस्को २ दिनपछि ४५ लाख नगद लिई मेरो गाडी रिजर्भ गरी विराटनगर गई पंकज कुमार महासेठलाई सो नगद दिई फर्किएको हो । ईरसाद अन्सारीले तेश्रो पटक करिब ५० लाख जति नगद लिई विराटनगर जाँदै गर्दा मैले निजलाई बाटोमा यतीका धेरै नगद के-कसरी कहाँबाट लिएर आएको हो भनी सोध्दा निजले भारतको बसमतियामा बस्ने चन्चल भन्ने मानिसले मलाई उक्त नगदहरु दिएको हो । निजले भारतबाट नेपाली नगद भेला पारी नेपालमा पठाई नेपालका विभिन्न मानिसहरुको बैंक खातामा हाल्न तथा हातमा नगदै दिन पठाएको हो भनी भनेको थियो । मलाई नगद लिई विराटनगर पुगेर आएको गाडी भाडा वापत निजले रु.१०,०००।- र चिया खाजा खर्च भनी अरु थप ३/४ हजार रुपैयाँ समेत दिने गरेको थियो । यस्तैमा मिति २०८१।०२।१९ गते पनि निज ईरसाद अन्सारीले मलाई विराटनगरसम्म जाऔ भन्दा मैले हुन्छ भनी आज कति नगद छ भनी सोध्दा करिब १ करोड जति होला भनी भन्दा यत्रो रकम कहाँबाट ल्याएको भन्दा बसमतियाको चन्चलले दिएको हो विराटनगरमा मान्छेहरुलाई दिनु छ भनी भनेको थियो । नगद गाडीमा राखी म चालक बस्ने सिटमा र ईरसाद अन्सारी मेरो विपरित पटीको अगाडीको सिटमा बसी घुस्कीबाट विराटनगरतर्फ जाने क्रममा दुर्गा मन्दिरमा पुग्दा सो ठाउँमा खटिएका सशस्त्र प्रहरी टोलीले गाडी रोकी गाडी चेकजाँच गर्दा गाडिबाट नेपाली नगद रु.१,०१,००,०००।-(अक्षरेपी एक करोड एक लाख मात्र) फेला परेको हो । म गाडीको चाबी झिकी गाडीको डिक्की खोल्न जाँदासम्म पनि ईरसाद अन्सारी गाडिबाट बाहिर उत्रेर उभिएर हेरिरहेका थिए । डिक्कीमा नगद भेटेपछि प्रहरीले अरु पनि नगद छ की भनी गाडीको सिटमुनी लगायतका स्थानहरुमा हेर्दै थिए । सोही मौका छोपी ईरसाद अन्सारी भागी गएछन् । त्यस पछी प्रहरीको टोलीले नेपाली नगद कार र मलाई नियन्त्रणमा लिएको हो । म समेतले हुण्डी सम्बन्धी कारोबार गरेको हो । मैले सो कार्य गरे वापत जम्मा रु. ४०,०००।–(चालिस हजार) रकम पाई सकेको छु भन्ने समेत व्यहोराको प्रतिवादी इसा अन्सारीले अधिकार प्राप्त अधिकारी समक्ष खुलाई लेखाई दिएको बयान ।

1. **प्रतिवादी पंकज कुमार महासेठको बयानः**-

मैले व्यापार व्यवसाय गर्दै आएको छु । म आफूले संचालन गरेको किराना पसलमा बस्ने क्रममा करिव ४/५ महिना देखि मोहन कुमार भन्ने व्यक्ति प्रायःमेरो पसलमा आई चुरोट, रजनीगन्धा खाने क्रममा निजसँग चिनजान भई कुराकानी हुने क्रममा हामीहरु बीच मोवाईल नम्बर आदान/प्रदान भएको थियो । हामीहरुको भेटघाट भई कुराकानी हुने क्रममा निज मोहन कुमारले सुनसरीबाट ईसा अन्सारी र इरसाद अन्सारीले मेरो सामान ल्याई तिम्रो पसलमा राखी दिन्छन, त्यसको केही समय पछी म आई सामान लान्छु, सामान तिम्रो पसलमा राखे वापत म तिमीलाई १ पटकको ३/४ सय रुपैया दिन्छु भनेकोले मैले कस्तो सामान हो भन्दा निज मोहन कुमारले नेपाली रकम ल्याई दिन्छन भने पछी मलाई पनि केही रकम फाईदा हुने भएकोले हुन्छ भनेको थिए । त्यसै बीचमा २०८१ साल जेष्ठ महिनाको पहिलो हप्ता तिर ईसा अन्सारी र इरसाद अन्सारी नाम भएका व्यक्ति बा १६ च ७६१३ नं. को रातो कार गाडीमा सवार भई मेरो पसल अगाडी आई रोकी कालो प्लाष्टिकको झोलामा राखेको पैसा मलाई राख्नु भन्दै दिई गएका थिए । त्यसको केही समय पछी मोहन कुमार आई मलाई केही रकम दिई उक्त पैसाको झोला लिई गएका थिए । निज व्यक्तिहरुले मेरो पसलमा पैसा ल्याउने दिन बिहानै निज मोहन कुमार मेरो पसलमा आई मलाई जानकारी गराउने गरेका थिए भने कहिले निज इरसाद अन्सारीले प्रयोग गर्ने मो.नं. ९८२०३०४९४९ बाट मैले प्रयोग गर्ने मोवाईल नं. मा फोन सम्पर्क गरी हामी पैसा लिएर आउछौ भनि जानकारी गराउने गरेका थिए । त्यसरी नै निज इसा अन्सारी र इरसाद अन्सारीले हालसम्म ४ पटक सम्म मेरो पसलमा अवैध नेपाली रकम ल्याई राखी दिएका हुन । तर के कति रकम थियो मलाई थाहा भएन । मिति २०८१।०२।१९ बिहानको समयमा निज इरसाद अन्सारीले मलाई फोन गरी म आज समान (रकम) लिएर आउँदै छु भनि जानकारी गराएका थिए । त्यस पछी सो दिन हामीहरु बीच फोनमा कुराकानी भई रहेकै थियो । तर निजहरुले पैसा लिएर आएनन । सो को भोलिपल्ट अर्थात मिति २०८१।०२।२० गते बिहान मैले Facebook खोली हेर्दा सुनसरी जिल्लामा सशस्त्र प्रहरी टोलीले बा १६ च ७६१३ नं. को रातो कार रोकी चेकजाँच गर्दा गाडी भित्र नगद ने.रु. १,०१,००,०००।– (एक करोड एक लाख) रुपैया फेला पारी बरामद गरी इसा अन्सारी र इरसाद अन्सारीलाई पक्राउ गरेको भनि सुनी थाहा पाएको हुँ । मिति २०८१।०२।२१ गते समेत मलाई राजश्व कार्यालय ईटहरीले पक्राउ गरी ल्याएका हुन । म समेतको संलग्नतामा कानुन विपरित हुण्डी सम्बन्धी कारोबार भएको हो । म लगायत इसा अन्सारी, मोहन कुमार र इरसाद अन्सारी समेत भई उक्त नगदको कारोवार गर्ने गरेको हो । नगद म कहाँ आई पुगेपछि मोहन कुमार आई नगद आफ्नो साथमा लगी कहाँ के-के गर्थे मलाई जानकारी भएन । नगद मेरो पसलमा छोडे पछि मोहन कुमार आई नगद लैजाँदा निजले प्रत्येक पटकको मलाई ३०० देखि ४०० रुपैयाँसम्म दिने गरेको थियो । यस्तो नगद राखि दिने काम मैले ४ पटकसम्म गरेको हो । निज मोहन कुमारले मलाई हालसम्म जम्मा रु.१,३००।–(एक हजार तीन सय) रकम दिएका छन । उक्त रकम मैले आफूले व्यक्तिगत खर्च गरी सकेको छु भन्ने समेत व्यहोराको प्रतिवादी पंकज कुमार महासेठले अधिकार प्राप्त अधिकारी समक्ष खुलाई लेखाई दिएको बयान ।

1. **दिनेश कुमार चौधरीको घटना बिवरण कागजः-**

मैले मो.न.९८१५३१७३२१ प्रयोग गर्दै आएको छु । प्रतिवादीहरु मध्येका इसा अन्सारी, पंकज कुमार महासेठ, इरसाद अन्सारी, चन्चल गुप्तालाई चिन्दिन । हाल आएर निजहरुको नामथर थाहा पाएको हुँ । प्रतिवादीहरु मध्येका मोवाईल नं. ९८२५००५४२० प्रयोगकर्ता मोहन कुमारलाई पहिले देखि नै चिन्दछु । निजको तीनपुस्ते बिवरण जिल्ला मोरङ धनपालथान गाउँपालिका वडा नं. १ बस्ने देवनु मण्डलको छोरा वर्ष ३७ को मोहन कुमार मण्डल हुन । म र निज मोहन कुमार मण्डल सँगै पढेको कारण मैले प्रयोग गर्ने मो.न. ९८१५३१७३२१ र निजले प्रयोग गर्ने मोवाईल नं. ९८२५००५४२० बीच पहिले देखि नै फोन सम्पर्क भई घरयासी कामकाजको बिषयमा कुराकानी हुने गरेको थियो । हाल आएर बुझ्दा मिति २०८१।०२।१९ गते अं.२०:३० बजेको समयमा खटिएको सशस्त्र प्रहरी टोलीले इसा अन्सारीलाई नगद ने.रु.१,०१,००,०००।– (एक करोड एक लाख) रुपैया सहित पक्राउ गरेको तथा मिति २०८१।०२।२१ गते पंकज कुमार महासेठलाई पक्राउ गरी अनुसन्धान भई रहेको भनि थाहा पाएको हुँ । प्रस्तुत हुण्डी सम्बन्धी कसूरमा को-कसको संलग्नता रहेको छ म एकिन साथ भन्न सक्दिन भन्ने समेत व्यहोराको दिनेश कुमार चौधरीको घटना बिवरण कागज ।

1. **मजिद अन्सारीको घटना बिवरण कागजः-**

मैले मोवाईल प्रयोग गर्दिन । प्रतिवादीहरु पंकज कुमार महासेठ, मोहन कुमार मण्डल, चन्चल गुप्तालाई चिन्दिन । हाल आएर निजहरुको नामथर थाहा पाएको हुँ । प्रतिवादीहरु मध्येका इसा अन्सारी र इरसाद अन्सारीलाई पहिले देखि नै चिन्दछु । निजहरुसँग पूर्व रिसईबी तथा लेनदेन छैन । प्रतिवादी मध्येका ईरसाद अन्सारी मेरो छोराको ससुराली गाउँका व्यक्ति हुन । केही महिना अगाडी मेरो र इरसाद अन्सारीको हरिनगर बजारमा भेट भई कुराकानी हुँदा निजले काका मैले नागिरकता बोकेको छैन, मलाई Ncell को सिम आवश्यक छ, तपाईको नागरिकताको फोटो कपी दिनु भनेकोले मैले चिनजान कै व्यक्ति हुन भनि आफ्नो नागरिकताको फोटोकपी दिएको थिए । हाल आएर बुझ्दा निजले मेरो नाउँबाट मो.न. ९८२०३०४९४९ को सिमकार्ड झिकी प्रयोग गर्दै आएका रहेछन । मिति २०८१।०२।१९ गते बेलुकाको समयमा म आफ्नै घरमा थिएं । त्यही समयमा मेरो घर अगाडीको सडकमा इसा अन्सारीले बा १६ च ७६१३ नं. को रातो कार चलाई सोही कारमा इरसाद अन्सारी बसी भुटाहा तर्फ आई रहेको देखेको थिएं । तर मैले वास्ता गरिन । पछी सोही दिन बेलुका अं.२०:३० बजेको समयमा खटिएको सशस्त्र प्रहरी टोलीले इसा अन्सारीलाई नगद ने.रु.१,०१,००,०००।–(एक करोड एक लाख) रुपैया सहित पक्राउ गरेको र सोही गाडीमा सवार इरसाद अन्सारी फरार भएको भनि थाहा पाएको हुँ । यस घटनामा पंकज कुमार महासेठलाई समेत पक्राउ गरी अनुसन्धान भई रहेको थाहा भयो । हाल आएर बुझ्दा प्रतिवादी इरसाद अन्सारी समेतले अवैध रुपमा ठुलो परिमाणमा नेपाली नगदको कारोबार गरी हुण्डी सम्बन्धी कसूर गरेको भनि थाहा पाए । निज प्रतिवादीहरुलाई कानून बमोजिम कार्वाही होस भन्ने समेत व्यहोराको मजिद अन्सारीको घटना बिवरण कागज ।

1. **मुस्तकिम अन्सारीको घटना बिवरण कागजः-**

मैले मोवाईल नं. ९७०३७४१०९१ प्रयोग गर्दै आएको छु । उक्त नं. को सिमकार्ड मेरो दाजु इरसाद अंसारीको नाउँमा दर्ता रहेको छ । प्रतिवादीहरु मध्येका पंकज कुमार महासेठ, मोहन कुमार मण्डल, चन्चल गुप्तालाई चिन्दिन । हाल आएर निजहरुको नामथर थाहा पाएको हुँ । प्रतिवादी मध्येका इरसाद अन्सारी मेरै गाउँका भएकोले निजलाई चिन्दछु । निजसँग पूर्व रिसइबी तथा लेनदेन छैन । प्रतिवादी इसा अन्सारीले घुस्की बजारमा हार्डवेयर पसल संचालन गर्दै आएका छन । म समेत १ वर्ष देखि निजको पसलमा कामकाज गर्दै आएको छु । निज इसा अन्सारीले बा १६ च ७६१३ नं. को रातो कार खरिद गरी आफैले चलाउदै आएका छन । निजको पसलमा रहदा बस्दा मैले प्रयोग गर्दै आएको मो.न. ९७०३७४१०९१ र निज इसा अन्सारीले प्रयोग गर्ने मो.न. ९८०४०३३०६६, ९८५२०३३०६७ बीच कामकाजको सिलसिलामा पटक/पटक फोन सम्पर्क हुने गरेको थियो भने निज इरसाद अन्सारी मेरै गाउँका भएकोले घरयासी कामाकाजको सिलसिलामा मैले प्रयोग गर्न मोवाईल नं. र प्रतिवादी इरसाद अन्सारीले प्रयोग गर्ने मो.न. ९८२०३०४९४९ बीच पटक/पटक फोन सम्पर्क भएको हो । मिति २०८१।०२।१९ गते दिउँसो म इसा अन्सारीको पसलमा कामकाज गर्ने क्रममा निजले मेरो बिराटनगर जाने काम छ भन्दै बेलुकाको समयमा निजले नै चलाउदै आएको बा १६ च ७६१३ नं. को रातो कार चलाई पसलबाट हिडेका थिए । म दिनभरी कामकाज गरी बेलुका आफ्नो घरमा गएको हुँ । मिति २०८१।०२।२० गते सधै जसो बिहान म इसा अन्सारीको पसलमा गए पछि बुझ्दा उल्लेखित वारदात मिति समय र स्थानमा खटिएको सशस्त्र प्रहरी टोलीले इसा अन्सारीलाई नगद ने.रु. १,०१,००,०००।–(एक करोड एक लाख) रुपैया सहित पक्राउ गरेको थाहा पाएको हुँ । मिति २०८१।०२।२१ गते पंकज कुमार महासेठलाई पक्राउ गरी सोही मुद्दामा अनुसन्धान भई रहेको भनि हाल थाहा पाएको हो । प्रस्तुत हुण्डी सम्बन्धी कसूरमा को कसको संलग्नता रहेको छ म एकिन साथ भन्न सक्दिन भन्ने समेत व्यहोराको मुस्तकिम अन्सारीको घटना बिवरण कागज ।

1. **महताव आलमको घटना बिवरण कागजः-**

मिति २०८१।०२।१९ गते अं.२०:३० बजेको समयमा म आफ्नै घरमा थिए । सो को भोलिपल्ट अर्थात मिति २०८१।०२।२० गते बिहान काम बिशेषले चौक तिर जाँदा उल्लेखित वारदात मिति, समय र स्थानमा खटिएको सशस्त्र प्रहरी टोलीले इसा अन्सारीलाई नगद ने.रु.१,०१,००,०००।–(एक करोड एक लाख रुपैया) र बा १६ च ७६१३ नं. को रातो कार सहित पक्राउ गरेको भनि थाहा पाएको हुँ । पछी सोही मुद्दाको अनुसन्धानको क्रममा पंकज कुमार महासेठ समेतलाई पक्राउ गरी अनुसन्धान भई रहेको भनि थाहा पाए । हाल आएर बुझ्दा प्रतिवादी इरसाद अन्सारी समेतले अवैध रुपमा ठुलो परिमाणमा नेपाली नगदको कारोबार गरी हुण्डी सम्बन्धी कसूर गरेको भनि थाहा पाए । निज प्रतिवादीहरुलाई कानून बमोजिम कार्वाही होस भन्ने समेत व्यहोराको महताव आलमको घटना बिवरण कागज ।

1. **अताबुल मिँयाको घटना बिवरण कागजः-**

प्रतिवादीहरु मध्येका पंकज कुमार महासेठ, मोहन कुमार मण्डल, चन्चल गुप्तालाई चिन्दिन । हाल आएर निजहरुको नामथर सुनी थाहा पाएको हुँ । प्रतिवादी मध्येका इरसाद अन्सारी र इसा अन्सारीलाई चिन्दछु । निजहरु सँग पूर्व रिसईबी तथा लेनदेन छैन । मिति २०८१।०२।१९ गते अं.२०:३० बजेको समयमा जिल्ला सुनसरी हरिनगर गाउँपालिका वडा नं. ५ स्थितमा खटिएको सशस्त्र प्रहरी टोलीले इसा अन्सारीलाई नगद ने.रु.१,०१,००,०००।–(एक करोड एक लाख) रुपैया, बा १६ च ७६१३ नं. को रातो कार सहित पक्राउ गरेको भनि थाहा पाएको हुँ । पछी सोही मुद्दाको अनुसन्धानको क्रममा पंकज कुमार महासेठ समेतलाई पक्राउ गरी अनुसन्धान भई रहेको भनि थाहा पाए । हाल आएर बुझ्दा प्रतिवादी इरसाद अन्सारी समेतका व्यक्तिहरुले अवैध रुपमा ठुलो परिमाणमा नेपाली नगदको कारोबार गरी हुण्डी सम्बन्धी कसूर गरेको भनि थाहा पाए । निज प्रतिवादीहरुलाई कानून बमोजिम कार्वाही होस भन्ने समेत व्यहोराको अताबुल मिँयाको घटना बिवरण कागज ।

1. **CDR बिश्लेषण प्रतिवेदनः**-

सशस्त्र प्रहरी बल नेपाल, बि.ओ.पि. बसन्तपुर सुनसरीको पत्र जाहेरीले वादी नेपाल सरकार प्रतिवादी इसा अन्सारी समेत भएको हुण्डी सम्बन्धी कसूर मुद्दाको अनसुन्धानको सिलसिलामा प्रतिवादीहरु तथा शंकित मोवाईल नं. हरुको Call Details, User Details समेत माग गरी निम्नानुसार बिश्लेषण गरिएको भन्ने समेत व्यहोराको प्र.स.ह. दुर्गा बहादुर कटवालको प्रतिवेदन ।

**निम्नः-**

प्रतिवादी इसा अन्सारीले प्रयोग गर्ने मो.न. ९८०४०३३०६६ र प्रतिवादी पंकज कुमार महासेठले प्रयोग गर्ने मो.न. ९८२८०३७२३८ बीच मिति २०८१।०२।१८ गते (तदानुसार 31, May 2024) मा १३:००:२२ बजेको समयमा १ (एक) पटक फोन सम्पर्क भएको देखिन्छ ।

प्रतिवादी इसा अन्सारीले प्रयोग गर्ने मो.न. ९८०४०३३०६६ र प्रतिवादी इरसाद अन्सारीले प्रयोग गर्ने मो.न. ९८२०३०४९४९ बीच **जम्मा ३८ (अठतीस)** पटक एक आपसमा फोन सम्पर्क भएको देखिन्छ ।

प्रतिवादी इसा अन्सारीले प्रयोग गर्ने मो.न. ९८०४०३३०६६ र मुस्तकिम अन्सारीले प्रयोग गर्ने मो.न. ९७०३७४१०९१ बीच **जम्मा ३३ (तेत्तिस)** पटक एक आपसमा फोन सम्पर्क भएको देखिन्छ ।

प्रतिवादी इसा अन्सारीले प्रयोग गर्ने मो.न. ९८५२०३३०६७ र प्रतिवादी इरसाद अन्सारीले प्रयोग गर्ने मो.न. ९८२०३०४९४९ बीच **जम्मा २ (दुई)** पटक एक आपसमा फोन सम्पर्क भएको देखिन्छ ।

प्रतिवादी इसा अन्सारीले प्रयोग गर्ने मो.नं.९८५२०३३०६७ र मुस्तकिम अन्सारीले प्रयोग गर्ने मो.न. ९७०३७४१०९१ बीच **जम्मा १२ (बाह्र)** पटक एक आपसमा फोन सम्पर्क भएको देखिन्छ ।

प्रतिवादी इरसाद अन्सारीले प्रयोग गर्ने मो.न. ९८२०३०४९४९ र प्रतिवादी पंकज कुमार महासेठले प्रयोग गर्ने मो.न. ९८२८०३७२३८ बीच जम्मा **२५ (पच्चीस) पटक** एक आपसमा फोन सम्पर्क भएको देखिन्छ ।

प्रतिवादी इरसाद अन्सारीले प्रयोग गर्ने मो.न. ९८२०३०४९४९ र प्रतिवादी मोहन कुमार मण्डलले प्रयोग गर्ने मो.न. ९८२५००५४२० बीच जम्मा **६ (छ) पटक** एक आपसमा फोन सम्पर्क भएको देखिन्छ ।

प्रतिवादी इरसाद अन्सारीले प्रयोग गर्ने मो.न. ९८२०३०४९४९ र मनिष कुमार महासेठले प्रयोग गर्ने मो.न. ९८१९३९०३३९ बीच जम्मा **१५ (पन्ध्र) पटक** एक आपसमा फोन सम्पर्क भएको देखिन्छ ।

प्रतिवादी इरसाद अन्सारीले प्रयोग गर्ने मो.न. ९८२०३०४९४९ र मुस्तकिम अन्सारीले प्रयोग गर्ने मो.न. ९७०३७४१०९१ बीच **जम्मा ३ (तीन)** पटक एक आपसमा फोन सम्पर्क भएको देखिन्छ ।

प्रतिवादी पंकज कुमार महासेठले प्रयोग गर्ने मो.न. ९८२८०३७२३८ र प्रतिवादी मोहन कुमार मण्डलले प्रयोग गर्ने मो.न. ९८२५००५४२० बीच जम्मा **२४ (चौविस) पटक** एक आपसमा फोन सम्पर्क भएको देखिन्छ ।

प्रतिवादी पंकज कुमार महासेठले प्रयोग गर्ने मो.न. ९८२८०३७२३८ र मनिष कुमार महासेठले प्रयोग गर्ने मो.न. ९८१९३९०३३९ बीच जम्मा ८७ (सतासी) पटक एक आपसमा फोन सम्पर्क भएको देखिन्छ ।

प्रतिवादी पंकज कुमार महासेठले प्रयोग गर्ने मो.न. ९८२८०३७२३८ र शंकित मो.न. ९८४८४५९३९१ बीच जम्मा ११ (एघार) पटक एक आपसमा फोन सम्पर्क भएको देखीन्छ ।

प्रतिवादी पंकज कुमार महासेठले प्रयोग गर्ने मो.न. ९८२८०३७२३८ र User Details अनुसार kausila Sinha Chhetri मा दर्ता रहेको मो.न. ९८२५३३६७३९ बीच जम्मा ३ (तीन) पटक एक आपसमा फोन सम्पर्क भएको देखिन्छ ।

प्रतिवादी मोहन कुमार मण्डलले प्रयोग गर्ने मो.न. ९८२५००५४२० र User Details अनुसार kausila Sinha Chhetri मा दर्ता रहेको मो.न. ९८२५३३६७३९ बीच **जम्मा ३ (तीन) पटक** एक आपसमा फोन सम्पर्क भएको देखिन्छ ।

प्रतिवादी मोहन कुमार मण्डलले प्रयोग गर्ने मो.न. ९८२५००५४२० र शंकित मो.न. ९८४८४५९३९१ बीच जम्मा **३७ (सईतीस)** पटक एक आपसमा फोन सम्पर्क भएको देखिन्छ ।

प्रतिवादी मोहन कुमार मण्डलले प्रयोग गर्ने मो.न. ९८२५००५४२० र मनिष कुमार महासेठले प्रयोग गर्ने मो.न. ९८१९३९०३३९ बीच जम्मा **६ (छ)** पटक एक आपसमा फोन सम्पर्क भएको देखिन्छ ।

मनिष कुमार महासेठले प्रयोग गर्ने मो.न. ९८१९३९०३३९ र शंकित मो.न. ९८४८४५९३९१ बीच जम्मा ३ (तीन) पटक एक आपसमा फोन सम्पर्क भएको देखिन्छ ।

 **अभियुक्त उपरको अभियोगः**

यसमा जिल्ला प्रहरी कार्यालय इनरुवा, सुनसरीबाट अनुसन्धान कार्य सम्पन्न भई निर्णयार्थ प्राप्त मिसिल संलग्न प्रहरी प्रतिवेदनका साथ प्राप्त हुन आएका कागजात, प्रतिवादीहरुको बयान, बुझिएका मानिसहरुले गरिदिएको घटनाविवरण कागज र CDR विश्लेषण प्रतिवेदनका आधारमा प्रतिवादीहरु इसा अन्सारी, पंकज कुमार महासेठ, मोहन कुमार मण्डल, ईरसाद अन्सारी, र मनिष कुमार महासेठ समेतले आर्थिक लाभ लिने उदेश्यले योजनाबद्ध तरिकाले ठुलो परिमाणमा बिदेश भारतबाट नेपाली नगद नेपालमा स्थानान्तर गरी बा १६ च ७६१३ नं. को कारमा लोड गरी सम्बन्धित ठाउँहरुमा पुर्‍याउन भनि ओसारपसार गरी रहेको अवस्थामा मिति २०८१।०२।१९ गते अं.२०:३० बजेको समयमा खटिएको सशस्त्र प्रहरी टोलीले जिल्ला सुनसरी हरिनगर गाउँपालिका वडा नं. ५ स्थितबाट ने.रु.१,०१,००,०००।- (अक्षरेपी एक करोड एक लाख मात्र) रकम बरामद गरी प्रतिवादीहरु मध्येका इसा अन्सारीलाई पक्राउ गरेको तथा अनुसन्धानको क्रममा अर्का प्रतिवादी पंकज कुमार महासेठ समेत पक्राउ परेको र निजहरुको वयान समेतका तथ्य प्रमाणबाट प्रतिवादीहरु हुण्डी सम्बन्धी कारोबार गरेको देखिएको हुँदा यी प्रतिवादीहरुले मुलुकी अपराध संहिता, २०७४ को हुण्डी सम्बन्धी कसूर गरेको वारदात स्थापित हुन आयो ।

अब, प्रतिवादीहरुलाई के-कुन कसूरमा के-कस्तो सजायको मागदावी लिने भनि विचार गर्दा, मिति २०८१।०२।१९ गते अं.२०:३० बजेको समयमा जिल्ला सुनसरी हरिनगर गाउँपालिका वडा नं. ५ स्थितमा खटिएको सशस्त्र प्रहरी टोलीले दुर्गा मन्दिरबाट हरिनगर तर्फ आउँदै गरेको बा १६ च ७६१३ नं. को रातो कार रोकी चेकजाँच गर्दा गाडी भित्र नगद ने.रु. १,०१,००,०००।–(एक करोड एक लाख) रुपैया, मोवाईल थान-२ (दुई) र बा १६ च ७६१३ नं. को रातो कार समेत फेला पारी बरामद गरी चालक इसा अन्सारीलाई पक्राउ गरी आवश्यक कार्वाहीको लागि दाखिला गरेको भन्ने समेत व्यहोराको सशस्त्र प्रहरी बल नेपाल, बि.ओ.पि. बसन्तपुर सुनसरीको पत्रबाट प्रारम्भ भएको प्रस्तुत मुद्दामा सोही व्यहोराको बरामदी खानतलासी मुचुल्का रहेको देखिन्छ ।

 तत्काल राजश्व अनुसन्धान कार्यालय, ईटहरीबाट अनुसन्धानमा खटिएका अनुसन्धान अधिकृतले पेश गरेको प्रतिवेदनमा प्रतिवादी इसा अन्सारीलाई भारतीय नागरिकले ने.रु. १,०१,००,०००।–(एक करोड एक लाख) रुपैया दिई निज प्रतिवादीले विदेशी मुद्रालाई नेपालीमा परिवर्तन (Convert) गरी नेपालमा रहेका बिभिन्न मानिसहरुलाई भुक्तानी गर्नको लागि बोकी हिडेको अवस्थामा बरामद भएको हालसम्मको अनुसन्धानबाट बुझिन आएकोले निज प्रतिवादीलाई बिदेशी बिनिमय (नियमित गर्ने) ऐन, २०१९ तथा अन्य कानून बमोजिम कार्वाही गरी पाउँ भनि उल्लेख भएको प्रतिवेदन भएपनि वरामद भएको नेपाली नोटको सम्बन्धमा वारदातको प्रकृती र अवस्थाबाट अबैध हुण्डी कारोबारको कसूर गरेको देखिएबाट हुण्डी सम्बन्धी कसूर तर्फ जिल्ला प्रहरी कार्यालय सुनसरीबाट अनुसन्धान भएको देखिन्छ ।

 पक्राउ प्रतिवादी इसा अन्सारीले बयान गर्दा इरसाद अन्सारीले भारतीय नागरिक चन्चल गुप्ता भन्ने व्यक्तिसँग ठुलो परिमाणमा नेपाली नगद ल्याई मेरो बा १६ च ७६१३ नं. को कारमा लोड गरी मैले उक्त नं. को कार गाडी चलाई बिराटनगर स्थित पंकज कुमार महासेठको घर कोठामा लगि रकम दिने गरेका थियौ । त्यसै क्रममा मिति २०८१।०२।१९ गते मेरो उक्त बा १६ च ७६१३ नं. को कारमा ने.रु. १,०१,००,०००।–(एक करोड एक लाख) लोड गरी मैले गाडी चलाई बिराटनगर तर्फ लाने क्रममा खटिएको सशस्त्र प्रहरी टोलीले फेला पारी उक्त नगद बरामद गरी मलाई पक्राउ गरी ल्याएका हुन । मैले गाडी चलाई रकम बिराटनगरसम्म लगि दिए वापत मलाई प्रति टिप रु. १०,०००।– ( दश हजार) र चिया खाजा खर्च ३/४ हजार दिने गरेका थिए । मैले हालसम्म ३ पटक काम गरी सकेको छु । सो वापत इरसाद अन्सारीबाट मैले जम्मा रु. ४०,०००।–(चालिस हजार) रकम पाई सकेको छु । हाल नेपाली नगद सम्बन्धित ठाउँमा पुर्‍याउन नपाई बरामद भएको हुँदा मैले पाउँनु पर्ने रकम पाएको छैन भनि आफूले हुण्डी सम्बन्धी कारोबार गरेको भनि अपराध स्वीकार गरी अबैध नेपाली नगद स्थानान्तर गरेको बिषयमा स-बिस्तार रुपमा खुलाई बयान दिएको देखिन्छ ।

 पक्राउ प्रतिवादी पंकज कुमार महासेठले अधिकार बयान गर्दा म लगायत इसा अन्सारी, मोहन कुमार र इरसाद अन्सारी समेत भई उक्त नगदको कारोवार गर्ने गरेको हो । नगद म कहाँ आई पुगेपछि मोहन कुमार आई नगद आफ्नो साथमा लगी कहाँ के-के गर्थे मलाई जानकारी भएन । नगद मेरो पसलमा छोडे पछि मोहन कुमार आई नगद लैजाँदा निजले प्रत्येक पटकको मलाई ३०० देखि ४०० रुपैयाँसम्म दिने गरेको थियो । यस्तो नगद राखि दिने काम मैले ४ पटकसम्म गरेको हो । निज मोहन कुमारले मलाई हालसम्म जम्मा रु.१,३००।–(एक हजार तीन सय) रकम दिएका छन । आफु समेतको संलग्नतामा कानून विपरित हुण्डी सम्बन्धी कारोबार भएको हो भनि आफूले गरेको अपराध स्वीकार गरी अबैध नेपाली नगद स्थानान्तर गरेको बिषयमा खुलाई बयान दिएको देखिन्छ ।

 त्यसै गरी प्रतिवादीहरुले प्रयोग गर्दै आएको मोवाईल नं.हरुको प्राप्त Call Detalis बिश्लेषण गरी हेर्दा प्रतिवादी इसा अन्सारीले प्रयोग गर्ने मो.न. ९८०४०३३०६६, ९८५२०३३०६७, प्रतिवादी पंकज कुमार महासेठले प्रयोग गर्ने मो.न. ९८२८०३७२३८, प्रतिवादी इरसाद अन्सारीले प्रयोग गर्ने मो.न. ९८२०३०४९४९, प्रतिवादी मोहन कुमार मण्डलले प्रयोग गर्ने मो.न.९८२५००५४२० र प्रतिवादी मनिष कुमार महासेठले प्रयोग गर्ने मो.न. ९८१९३९०३३९ बीच वारदात मिति भन्दा अगाडी तथा वारदात मितिका दिन सम्म पनि बारम्वार दोहोरो सम्वाद भएको देखिनु समेतबाट यी प्रतिवादीहरुले आर्थिक लाभ लिने उदेश्यले योजनाबद्ध तरिकाले ठुलो परिमाणमा भारतबाट नेपाली नगद रु.१,०१,००,०००।- (अक्षरेपी एक करोड एक लाख मात्र) रकम नेपालमा ल्याई बा १६ च ७६१३ नं. को कारमा लोड गरी सम्बन्धित ठाउँहरुमा पुर्‍याउन भनि ओसारपसार गरी रहेको अवस्थामा बरामद भएको थप पुष्टी हुन आउँछ ।

 पक्राउ प्रतिवादी पंकज कुमार महासेठ र निज मनिष कुमार महासेठ सहोदर दाजुभाई रहेको, प्रतिवादी पंकज कुमार महासेठले प्रयोग गर्ने मो.न. ९८२८०३७२३८ र मनिष कुमार महासेठले प्रयोग गर्ने मो.न. ९८१९३९०३३९ बीच जम्मा ८७ (सतासी) पटक एक आपसमा फोन सम्पर्क भएको, प्रतिवादी इरसाद अन्सारीले प्रयोग गर्ने मो.न. ९८२०३०४९४९ र मनिष कुमार महासेठले प्रयोग गर्ने मो.न. ९८१९३९०३३९ बीच जम्मा **१५ (पन्ध्र) पटक** एक आपसमा फोन सम्पर्क भएको, प्रतिवादी मोहन कुमार मण्डलले प्रयोग गर्ने मो.न.९८२५००५४२० र मनिष कुमार महासेठले प्रयोग गर्ने मो.न. ९८१९३९०३३९ बीच जम्मा **६ (छ)** पटक एक आपसमा फोन सम्पर्क भएको, मनिष कुमार महासेठले प्रयोग गर्ने मो.न. ९८१९३९०३३९ र शंकित मो.न.९८४८४५९३९१ बीच जम्मा ३ (तीन) पटक एक आपसमा फोन सम्पर्क भएको समेतबाट मनिष कुमार महासेठ उपर प्रस्तुत मुद्दामा थप अनुसन्धान तथा कार्वाही गर्नु पर्ने देखिएको हुँदा कानून बमोजिम होस भनि प्र.नि. बविन राईले प्रतिवेदन पेश गरेको देखिन्छ ।

 माथी उल्लेखित बरामदी खानतलासी मुचुल्का, सशस्त्र प्रहरी बलको पत्र, पक्राउ प्रतिवादीहरुको बयानको तथ्य व्यहोरालाई स्वीकार गर्दै बुझिएका मानिसहरु दिनेश कुमार चौधरी, मुस्तकिम अन्सारी, मजिद अन्सारी, अताबुल मिँया र महताव आलम समेतले घटना बिवरण कागज गर्दा मिति २०८१।०२।१९ गते अं.२०:३० बजेको समयमा जिल्ला सुनसरी हरिनगर गाउँपालिका वडा नं. ५ स्थितमा खटिएको सशस्त्र प्रहरी टोलीले इसा अन्सारीलाई नगद ने.रु.१,०१,००,०००।–(एक करोड एक लाख) रुपैया, बा १६ च ७६१३ नं. को रातो कार सहित पक्राउ गरेको हो । पछी सोही मुद्दाको अनुसन्धानको क्रममा पंकज कुमार महासेठ समेतलाई पक्राउ गरी अनुसन्धान भई रहेको भनि थाहा भयो । प्रतिवादी इरसाद अन्सारी समेतका व्यक्तिहरुले अवैध रुपमा ठुलो परिमाणमा नेपाली नगदको कारोबार गरी हुण्डी सम्बन्धी कसूर गरेको हुँदा कानून बमोजिम कार्वाही गरी पाउँ भनि खुलाई लेखाई दिएको देखिन्छ ।

अतः माथी उल्लेखित आधार प्रमाणहरुबाट प्रतिवादीहरु इसा अन्सारी, पंकज कुमार महासेठ, मोहन कुमार मण्डल, ईरसाद अन्सारी र मनिष कुमार महासेठ समेतले आर्थिक लाभ लिने उदेश्यले योजनाबद्ध तरिकाले ठुलो परिमाणमा बिदेश भारतबाट नेपाली नगद नेपालमा स्थानान्तर गरी बा १६ च ७६१३ नं. को कारमा लोड गरी सम्बन्धित ठाउँहरुमा पुर्‍याउन भनि ओसारपसार गर्ने गरेको र सोही क्रममा मिति २०८१।०२।१९ गते अं.२०:३० बजेको समयमा जिल्ला सुनसरी हरिनगर गाउँपालिका वडा नं. ५ स्थितमा खटिएको सशस्त्र प्रहरी टोलीले इसा अन्सारीलाई नगद ने.रु.१,०१,००,०००।–(एक करोड एक लाख) रुपैया, बा १६ च ७६१३ नं. को रातो कार सहित पक्राउ परेको देखिँदा निज प्रतिवादीहरु इसा अन्सारी, पंकज कुमार महासेठ, मोहन कुमार मण्डल, ईरसाद अन्सारी र मनिष कुमार महासेठ समेतले हुण्डी सम्बन्धी कारोबार को कसूर गरेको पुष्टि हुन आई निज प्रतिवादीहरुलाई मुलुकी अपराध संहिता २०७४ को दफा १२५क. को उपदफा (१) र (२) बमोजिम कसूरमा अभियोग दावी लिइएको छ ।

**अभियुक्तलाई हुनु पर्ने सजाय**

प्रतिवादीहरु इसा अन्सारी, पंकज कुमार महासेठ, मोहन कुमार मण्डल, ईरसाद अन्सारी र मनिष कुमार महासेठ समेतलाई मुलुकी अपराध संहिता २०७४ को दफा १२५क. को उपदफा (१) र (२) बमोजिम कसूरमा सोही ऐनको दफा १२५क. को उपदफा (३) बमोजिम सजाय हुन र प्रतिवादीहरुले हुण्डी सम्बन्धी कारोबार गरेको रकम वरामद भई आएको खानतलासी बरामदी मुचुल्कामा उल्लेखित नगद ने.रु.१,०१,००,०००।–(एक करोड एक लाख) रुपैया सोही ऐनको दफा १२५क. को उपदफा (३) बमोजिम जफत गरीपाउन साथै बरामद दशीका सामानहरु बा १६ च ७६१३ नं. को रातो कार, Samsung थान-१ (एक) र कलर्स मोवाईल थान-१ (एक) समेत [कसूरजन्य सम्पत्ति तथा साधन ( रोक्का, नियन्त्रण र जफत ) ऐन, २०७० को दफा ११ बमोजिम जफत गरी पाउन समेतको](https://www.nrb.org.np/lgd/%E0%A4%95%E0%A4%B8%E0%A5%81%E0%A4%B0%E0%A4%9C%E0%A4%A8%E0%A5%8D%E0%A4%AF-%E0%A4%B8%E0%A4%AE%E0%A5%8D%E0%A4%AA%E0%A4%A4%E0%A5%8D%E0%A4%A4%E0%A4%BF-%E0%A4%A4%E0%A4%A5%E0%A4%BE-%E0%A4%B8%E0%A4%BE/) मागदावी लिई सक्कल मिसिल सहित पक्राउ प्रतिवादीहरु इसा अन्सारी र पंकज कुमार महासेठलाई यसै अभियोग पत्र साथ पेश गरिएको व्यहोरा अनुरोध छ ।

फरार प्रतिवादीहरु मोहन कुमार मण्डल, इरसाद अन्सारी र मनिष कुमार महासेठ समेतको हकमा मुलुकी फौजदारी कार्यविधि संहिता, २०७४ को दफा ५७ बमोजिम गरिपाउन अनरोध छ ।

साथै हालसम्म एकिन नामथर वतन नखुलेका भारतीय नागरिक चन्चल गुप्ताको हकमा एकिन नामथर वतन खुली आएका बखत तथा मोवाईल नं. ९८४८४५९३९१, ९८२५३३६७३९ प्रयोगकर्ताको एकिन नामथर वतन खुली निजहरु लगायत अन्य कोही कसैको संलग्नता खुली एकिन नाम, थर खुली वा पक्राउ परी अनुसन्धानबाट पेश हुन आएमा सोही वखत मुलुकी फौजदारी कार्यविधि संहिता, २०७४ को दफा ३५ बमोजिम थप अभियोग दावी (पुरक अभियोग) पेश गरिने ब्यहोरा समेत अनुरोध छ ।

बरामद भएको नगद ने.रु.१,०१,००,०००।–(एक करोड एक लाख) रुपैया राजश्व अनुसन्धान कार्यालय इटहरीको धरौटी खातामा जम्मा भएको हुँदा उक्त रकम सम्मानित अदालतको धरौटी खातामा सारी पाउन अनुरोध छ ।

**सजाय कम वा सजायमा छुटको माग दावी र आधारः×**

**क्षतिपूर्तिको मागदावीः**

**अभियोग दावीसँग सम्बन्धित कानूनी व्यवस्थाः**

**\*१२५क. हुण्डी सम्बन्धी कारोबार गर्न नहुनेः** (१) कसैले पनि हुण्डी सम्बन्धी कारोबार गर्न वा गराउन हुँदैन।

स्पष्टीकरणः यस दफाको प्रयोजनको लागि हुण्डी सम्बन्धी कारोबार भलाले प्रचलित कानून बमोजिम मान्यताप्राप्त संस्था वा भुक्तानी उपकरणको माध्यमबाट बाहेक अन्य व्यक्ति, उपकरण वा अन्य कुनै पनि माध्यमबाट नेपालबाट विदेशमा वा विदेशबाट नेपालमा कुनै रकम वा मूल्य स्थानान्तर वा हिसाब मिलान वा भुक्तानी लिने, दिने वा हुने गरी व्यवसाय बनाई गरिने कारोबार सम्झनु पर्छ।

(२) उपदफा (१) विपरीत कसैले कुनै व्यावसायिक कारोबारको वास्तविक हिसाब किताब नदेखिने गरी सो सम्बन्धी रकम कुनै पनि माध्यमबाट भुक्तानी लिने दिने गर्नु हुँदैन।

(३) कसैले उपदफा (१) वा (२) बमोजिमको कसूर गरेमा बिगो र सोबाट बढे वा बढाएको सम्पत्ति समेत जफत गरी एक वर्षसम्म कैद हुनेछ।

**कसुरजन्य-सम्पत्ति-तथा-साधन-रोक्का-नियन्त्रण-तथा जफत ऐन, २०७०**

1. सम्पत्ति वा साधन जफत हुने: (१) प्रचलित कानूनमा जुनसुकै कुरा लेखिएको भए तापनि कसूरबाट प्राप्त सम्पत्ति वा कसूरसँग सम्बन्धित साधन कसूरदार वा अन्य जुनसुकै व्यक्तिसँग रहे भएको भए तापनि जफत हुनेछ।

(२) उपदफा (१) मा उल्लिखित सम्पत्ति वा साधन लुकाएको, उपभोग गरेको, निःसर्ग गरेको, दफा १२ को उपदफा (२) को खण्ड (ग) वा (घ) बमोजिमको अवस्था भएको वा अन्य कुनै कारणले जफत गर्न नसकिने भएमा कसुरदारको त्यस्तो सम्पत्ति वा साधनको प्रचलित मूल्य बराबरको अन्य सम्पत्ति जफत हुनेछ।

(३) यस दफा बमोजिम सम्पत्ति वा साधन जफत गर्दा अदालतको आदेश वा फैसला अन्तिम भए पछि जफत हुनेछ ।

**दफा १५ दण्ड सजायः-**

**अन्य कुरा खुलाउनु पर्ने भए सो कुराहरुः-** प्रहरी प्रतिवेदन अनुसार प्रस्तुत मुद्दामा अनुसन्धानको क्रममा सम्पत्ती शुद्धिकरण (मनि लाउन्डरिङ्ग) निवारण ऐन, २०६४ बमोजिम समेत अनुसन्धान गर्नु पर्ने भनि खुलि आएको देखिँदा कानून बमोजिम म्याद भित्र आवश्यक अनुसन्धान गरी पेश भएमा सोही वखत कानून बमोजिम गरिने व्यहोरा समेत अनुरोध छ ।

 जिल्ला प्रहरी कार्यालयको च.नं. १४०४८ मिति २०८१।०३।१२ गतेको पत्र अनुसार खानतलासी बरामदी मुचुल्कामा उल्लेखित बा १६ च ७६१३ नं. को रातो कार थान-१ सम्मानित अदालतले खोजि गरेका बखत पेश गर्ने गरी जिल्ला प्रहरी कार्यालय इनरुवा सुनसरीमा सुरक्षित राखिएको ब्यहोरा अनुरोध छ ।

**सबुद प्रमाणः**

**दशी प्रमाण तथा कसूरसँग सम्बन्धित चीजवस्तुः** Samsung थान-१ (एक), कलर्स मोवाईल थान-१ (एक) ।

**गवाह** प्रतिवेदक सरोज कोइराला, प्र.नि. वविन राई समेत ।

**देख्ने/सुन्ने**

**घटनास्थल मुचुल्काका साक्षीहरु**

1. जिल्ला सुनसरी जहदा गाउँपालिका वडा नं. ४ बस्ने चेतलाल चौधरीको छोरा वर्ष ३५ को दिनेश कुमार चौधरी (मो.न. ९८१५३१७३२१)
2. जिल्ला सुनसरी साविक बसन्तपुर गा.वि.स. वडा नं. १ भई हाल ऐ.हरिनगर गाउँपालिका वडा नं. ५ बस्ने सुल्तान मिँयाको छोरा वर्ष ५७ को मजिद अन्सारी
3. जिल्ला सुनसरी हरिनगर गाउँपालिका वडा नं. ६ बस्ने रसिद मिँयाको छोरा वर्ष १७ को मुस्तकिम अन्सारी **(मो.न. ९८०३७४१०९१)**
4. जिल्ला सुनसरी साविक बसन्तपुर गा.वि.स. वडा नं. १ भई हाल ऐ. हरिनगर गाउँपालिका वडा नं. ५ बस्ने बसिर मिँयाको छोरा वर्ष ३४ को महताव आलम **(मो.न. ९८०४३६७२०३)**
5. जिल्ला सुनसरी साविक बसन्तपुर गा.वि.स. वडा नं. १ भई हाल ऐ. हरिनगर गाउँपालिका वडा नं. ५ बस्ने अहमद मिँयाको छोरा वर्ष ५५ को अताबुल मिँया **(९८१७३२०९१५)**

**प्रस्तुत कागजातहरुः-**

1. सुराकी प्रतिवेदन पाना-१
2. मिति २०७९।०२।१९ गतेको इसा अन्सारीको खानतलासी सूचना पुर्जी पाना-१
3. ऐ.ऐ. मितिको इसा अन्सारीको पक्राउ पुर्जी पाना-१
4. ऐ.ऐ. मितिको बरामदी खानतलासी मुचुल्का समेत पाना-२
5. ऐ.ऐ. मितिको सशस्त्र प्रहरी बल नेपाल, बि.ओ.पि. बसन्तपुर सुनसरीको पत्र पाना-१
6. नगद धरौटी रसिद पाना-२
7. ऐ. २० गतेको सरोज कोईरालाको प्रतिवेदन पाना-१
8. ऐ.ऐ. मितिको प्रतिवादी इसा अन्सारीको स्वास्थ्य परीक्षण प्रतिवेदन पाना-१
9. ऐ.ऐ. मितिको इसा अन्सारीको नाउँको थुनुवा पुर्जी पाना-१
10. प्रतिवादी इशा खन्सारीको नागरिकताको प्रतिलिपी पाना १
11. ऐ.ऐ. मितिको जरुरी पक्राउ पुर्जी स्वीकृती पत्र र आदेश पाना-१
12. ऐ.ऐ. मितिको पहिलो पटक म्यादको लागि लेखिएको पत्र पाना-१
13. ऐ.ऐ. मितिको जि.स.व.का. को पत्र पाना-१
14. ऐ. २१ गतेको प्रतिवादी पंकज कुमार महासेठको नाउँको पक्राउ पुर्जी पाना-१
15. ऐ.ऐ. मितिको प्रतिवादीहरुको स्वास्थ्य परीक्षण प्रतिवेदन समेत पाना-२
16. ऐ. २२ गतेको जरुरी पक्राउ पुर्जी स्वीकृती पत्र पाना-१
17. ऐ.ऐ. मितिको प्रतिवादी पंकज कुमार महासेठको नाउँको थुनुवा पुर्जी पाना-१
18. ऐ.ऐ. मितिको थुनुवा राख्न पठाईएको पत्र पाना-१
19. ऐ. २३ गतेको इसा अन्सारीको बयान पाना-५
20. ऐ. २४ गतेको प्रतिवादी पक्राउ अनुमती पत्र पाना-२
21. ऐ. २४ गतेक दोस्रो पटक म्याद थप पत्र पाना-१
22. ऐ.ऐ. मितिको म्याद थप आदेश पाना-१
23. ऐ. २७ गतेको प्रतिवादी पंकज कुमार महासेठको बयान पाना-३
24. ऐ. २९ गतेको तेस्रो पटक म्याद थप पत्र पाना-१
25. ऐ.ऐ. मितिको म्याद थप आदेश पाना-१
26. ऐ. ३० गतेको चौथो पटक म्याद थप पत्र पाना-१
27. ऐ.ऐ. मितिको जिल्ला सरकारी वकिल कार्यालय, सुनसरीको निर्देशन पाना-१
28. ऐ.ऐ. मितिको राजश्व अनुसन्धान कार्यालयको पत्र पाना-२
29. ऐ.ऐ. मितिको आचार संहिता संहितको अनुसन्धान अधिकृत तोकिएको पत्र पाना-२
30. ऐ.ऐ. मितिको स्वास्थ्य परीक्षण रिपोर्ट पाना-२
31. ऐ.ऐ. मितिको प्रतिवादीहरु नाउँको थुनुवा पुर्जी पाना-२
32. ऐ.ऐ. मितिको प्रारम्भिक प्रतिवेदन पठाईएको पत्र पाना-१
33. ऐ.ऐ. मितिको चौथो पटक म्याद थप पत्र आदेश पाना-२
34. प्रतिवादीहरुको नाउँको परिचय खुल्ने कागजातहरु पाना-२
35. ऐ. ३२ गतेक CRS चेकजाँचको लागि लेखिएको पत्र पाना-१
36. ऐ.ऐ. मितिको CRS चेकजाँच प्रतिवेदन पाना-१
37. ऐ.ऐ. मितिको च.न. १३४१४ को पत्र पाना-१
38. ऐ.ऐ. मितिको च.न. १३४१५, १३४१६, १३४१८ र १३४१९ को बिवरण माग गरिएको पत्र पाना-४
39. बरामद गाडीको कागजातहरुको फोटोकपि पाना-४
40. मिति २०८१।०३।०१ गतेको घर खानतलासीको लागि लेखिएको पत्र पाना-२
41. ए. २ गतेको प्रहरी प्रतिवेदन पाना-१
42. ऐ.ऐ. मितिको बिवरण माग गर्ने अनुमती पत्र पाना-१
43. ऐ.ऐ. मितिको बिवरण माग गरिएको पत्र पाना-२
44. ईलाका प्रहरी कार्यालय, देवानगंज सुनसरीको पत्रसाथ प्राप्त खानतलासी सूचना पुर्जी तथा बरामदी खानतलासी मुचुल्का समेत पाना-७
45. ऐ. ४ गतेको बयान कार्यको लागि उपस्थित गराईएक पत्र पाना-१
46. ऐ.ऐ. मितिको प्रतिवादीहरुको बयान कागज पाना-१०
47. ऐ.ऐ. मितिको म्याद थप अनुमती पत्र र आदेश पाना-२
48. ऐ.ऐ. मितिको आचार संहिता संहिताको अनुसन्धान अधिकृत तोकिएको पत्र पाना-२
49. प्राप्त हुन आएको CDR लगायतको बिवरण पाना-७६
50. ऐ.ऐ. मितिको प्रतिवादी पक्राउको लागि लेखिएको पत्र पाना-२
51. ऐ.ऐ. मितिको मानिस उपस्थितको लागि लेखिएको पत्र पाना-२
52. ऐ. ५ गतेको प्रहरी प्रतिवेदन पाना-१
53. ऐ.ऐ. मितिको बिवरण माग गर्ने अनुमती पत्र पाना-१
54. ऐ.ऐ. मितिको बिवरण माग गरिएको पत्र पाना-२
55. ऐ.ऐ. मितिको च.न. १३५६९ को पत्र पाना-१
56. ऐ.ऐ. मितिको बिवरण खुली आएको पत्र पाना-१
57. ऐ.ऐ. मितिको सि.न. २५ को संचार पाना-१
58. ऐ.ऐ. मितिको प्रतिवेदन तथा परिचय खुल्ने कागजात पाना-२
59. ऐ.ऐ. मितिको घर खानतलासी गर्ने भनि लेखिएको पत्र पाना-१
60. ऐ. ६ गतेको दिनेश कुमार चौधरीको घटना बिवरण कगज पाना-२
61. ऐ.ऐ. मितिको च.न. ६९ को पत्र पाना-१
62. ऐ.ऐ. मितिको मजिद अन्सारीको घटना बिवरण कागज समेत पाना-३
63. ऐ.ऐ. मितिको पक्राउ अनुमती र आदेश पाना-१
64. ऐ.ऐ. मितिको प्रतिवेदन तथा प्राप्त CDR बिवरण समेत पाना-४०
65. ऐ.ऐ. मितिको प्राप्त बिवरण पाना-२
66. ऐ.ऐ. मितिको मुस्तकिम आलमको घटना बिवरण कगज समेत पाना-३
67. ऐ.ऐ. मितिको महताव आलमको घटना बिवरण कगज तथा नागरिकताको फोटोकपी पाना-२
68. ऐ.ऐ. मितिको प्रतिवेदन पाना-१
69. ऐ. ७ गतेको पक्राउ अनुमती पत्र पाना-१
70. ऐ. ७ गतेको ईलाका प्रहरी कार्यालय, रंगेलीको पत्र तथा बरामदी खानतलासी मुचुल्का समेत पाना-५
71. ऐ. ७ गतेको प्रतिवदीहरुको घर खानतलासीको लागि लेखिएको पत्र पाना-१
72. ऐ.ऐ. मितिको पकर्उको लागि लेखिएको पत्र पाना-१
73. ऐ.ऐ. मितिको अतावुल आलमको घटना बिवरण कागज पाना-१
74. ऐ.ऐ. मितिको CRS चेकजाँचको लागि लेखिएको पत्र पाना-१
75. ऐ.ऐ. मितिको प्रतिवादी पक्राउको लागि लेखिएको पत्र पाना-१
76. ऐ.ऐ. मितिको CRS चेकजाँच प्रतिवेदन पाना-१
77. ऐ.ऐ. मितिको प्र.नि.बविन राईको प्रतिवेदन पाना-२
78. ऐ.९ गतेको प्र.ना.नि.अजय वाग्ले समेतको प्रतिवेदन पाना-२¥ofs
79. ऐ.ऐ. म्याद अनुमती पत्र र आदेश समेत पाना-२
80. ऐ. १० गतेको म्यादथप पत्र पाना २
81. ऐ. १० गतेको च.नं. १३७९१, १३७९२, १३७९३ र १३७९४ को पत्र समेत पाना ७
82. ऐ. १२ गतेको च.नं. १४०४८ को पत्र पाना १

 **प्रस्तुत मुद्दामा यसै अभियोग पत्रबाट कारवाही शुरु गर्न श्री सुनसरी जिल्ला अदालत समक्ष सादर अनुरोध गरिन्छ ।**

 **कार्यालयको छापः सरकारी वकीलकोः**

**दस्तखतः**

**नामः टेकनाथ अधिकारी**

**पदः**

**कार्यालयः जिल्ला सरकारी वकील कार्यालय, सुनसरी**

**मितिः २०८१/०३/१२**